Source: http://www.gorjeanul.ro/sport-2/start-fals-pentru-ucb
Timestamp: 2018-06-18 21:25:44+00:00

Document:
Start fals pentru UCB! | Ştiri locale de ultima ora, stiri video – Ştiri Gorjeanul.ro
Start fals pentru UCB!
Promovarea e tot mai departe de echipa de handbal CS Universitatea Constantin Brâncuşi din Târgu Jiu. Elevii lui Adrian Gorun au suferit un eşec greu de anticipat, 28-26 (16-13), pe terenul formaţiei CSM Şcolar Reşiţa. În urma rezultatelor din această rundă, băieţii lui Adrian Gorun au cu două victorii mai puţin decât principala contracandidată la promovare, CSM Oradea. Din păcate, sfârşitul de săptămână a fost unul dezastruos pentru formaţia noastră, care a pierdut şi doi jucători importanţi după confruntarea din Banat. “Nu aveam voie să înregistrăm un asemenea rezultat pentru a ne îndeplini obiectivul. Echipa adversă s-a întărit faţă de tur cu vreo 4 jucători, 3 au jucat la fosta echipă din Reşiţa şi sunt câştigători de cupă europeană. A fost o echipă foarte agresivă, cu intrări peste limita regulamentului. Am ieşit şifonaţi din acest joc, cu 2 handbalişti accidentaţi. Dragnea e suspect de ruptură de tendonul lui Ahile, iar Ion are probleme la ligamentele încrucişate la genunchi. Nu am jucat ce trebuie, am intrat în jocul lor. Sportivii mei cu experienţă au greşit foarte mult, nu au respectat indicaţiile tehnico-tactice. A ieşit rău pentru noi”, a declarat, mâhnit, antrenorul Adrian Gorun. Strategul echipei noastre a avut şi alte motive de nemulţumire, sugerând că jocurile au fost făcute pentru CSM Oradea. Liderul campionatului s-a impus la CS Minaur Baia Mare II, scor 29-30, asta deşi gazdele au condus la o diferenţă mare de scor.
”Văd că handbalul nu se joacă numai pe teren. Cei de la Reşiţa au avut o atitudine extraordinară, dar cred că şi arbitrii au fost cooptaţi în treaba asta, au făcut foarte multe greşeli împotriva noastră. Pe de altă parte, la jocul dintre Minaur Baia Mare şi echipa din Oradea, pur şi simplu gazdele s-au dat la o parte. În minutul 25 conduceau la 7 goluri, moment în care antrenorul a schimbat toată echipa şi aşa au jucat până la final, când Oradea a reuşit să se impună la un gol”, a afirmat Gorun. La UCB sunt şi probleme financiare, dificultăţi care au îngreunat perioada dintre tur şi retur. Promovarea, care părea certă la începutul anului competiţional, este acum în pericol. “E adevărat că nici nu am avut decât două meciuri de pregătire cu echipa din Craiova, e un minus. Asta şi din cauza problemelor financiare de la început de an. Noi suntem instituţie de stat, până se face bugetul nu am avut bani să ne prezentăm la nişte turnee bune. Cel mai bun antrenament este jocul cu un adversar real”, a mai spus Gorun.
1 CSM Oradea 11 11 0 0 377 299 78 33
2 Constantin Brancusi 11 9 0 2 357 279 78 27
3 CS Universitatea Cluj 11 7 0 4 380 329 51 21
4 CS Minaur Baia Mare II 11 5 1 5 337 298 39 16
5 Universitatea Craiova 11 5 1 5 340 337 3 16
6 HC Sibiu 11 5 0 6 313 328 -15 15
7 HCM Sighisoara 11 5 0 6 345 360 -15 15
8 Politehnica Timisoara 11 4 1 6 302 342 -40 13
9 CSM Scolar Resita 11 3 3 5 321 329 -8 12
10 CNE Sighisoara 10 2 0 8 289 349 -60 6
11 ADEP Satu Mare 11 1 0 10 222 333 -111 0*
* ADEP Satu Mare (-3pts neprezentare)
Etichete : Adrian Gorun, CS Universitatea Constantin Brâncuşi din Târgu Jiu, CSM Şcolar Reşita, handabal tg jiu, infrangere ucb, meciuri jucate, probleme financiare, rezultate, scor final, Start fals, victorii ucb

References: CSM 
 CSM 
 CSM 
 CSM 
 CSM 
 CSM